MDS arah semua pasar tamu ditutup
EARL ANEK SARIKEI: Majlis Daerah Sarikei memutuskan untuk menutup semua pasar tamu di
bawah kawasan dan kuasa seliannya. Menerusi notis makluman yang disediakan 
di premis-premis berkenaan, MDS berkata penutupan tersebut selaras
dengan pengisytiharan Perintah Kawalan Pergerakan (PKP) mulai 18 Mac hingga 31
Mac. Pasar tamu di bawah kuasa selian MDS ialah Tamu Sentral Sarikei, Pasar
Minggu Sarikei (Perkarangan Tempat Letak Kereta Pasar Sentral Sarikei), tapak
sementara buah-buahan, Jalan Bank dan Tapak Penjaja Sementara Jakar.  MDS turut mengharapkan supaya orang ramai memberikan perhatian kepada notis
yang berkuatkuasa 20 Mac itu dan kerjasama orang awam amatlah dihargai.  Tinjauan Utusan Sarawak di sekitar kawasan Tamu Sentral mendapati keadaan
lengang dan tidak ramai orang membeli barangan keperluan harian di Pasar
Sentral Sarikei yang bersebelahan dengan Tamu Sentral Sarikei. 

Premis-premis
perniagaan berdekatan turut ditutup sejak 18 Mac lalu bagi mematuhi arahan
Perintah Kawalan Pergerakan.



 
See author's posts
